Document ID: 32005R2158

UREDBA KOMISIJE (ES) št. 2158/2005
z dne 23. decembra 2005
o spremembi Uredbe Sveta (ES) št. 32/2000 v zvezi z razširitvijo tarifnih kvot Skupnosti za izdelke iz jute in kokosovih vlaken
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 32/2000 z dne 17. decembra 1999 o odpiranju in zagotavljanju upravljanja tarifnih kvot Skupnosti določenih v GATT in nekaterih drugih tarifnih kvot Skupnosti ter o vzpostavitvi podrobnih pravil za prilagajanje teh kvot in o razveljavitvi Uredbe Sveta (ES) št. 1808/95 (1) in zlasti druge alinee člena 9(1)(b) Uredbe,
ob upoštevanju naslednjega:
(1)
Skupnost je v skladu s ponudbo, ki jo je dala na konferenci Združenih narodov o trgovini in razvoju (Unctad), in vzporedno s svojim splošnim sistemom preferencialov (GSP), leta 1971 uvedla tarifne preferenciale za izdelke iz jute in kokosovih vlaken s poreklom iz določenih držav v razvoju. Ti preferenciali so imeli obliko postopnega znižanja dajatev skupne carinske tarife in od leta 1978 do 31. decembra 1994 tudi popolne opustitve teh dajatev.
(2)
Po začetku veljavnosti sistema GSP leta 1995 je Skupnost skupaj z GATT odprla avtonomne dajatev proste tarifne kvote Skupnosti za določene količine izdelkov iz jute in kokosovih vlaken. Tarifne kvote, odprte za te izdelke z Uredbo (ES) št. 32/2000, so bile z Uredbo Komisije (ES) št. 25/2005 (2).
(3)
Zaradi podaljšanja splošnega sistema preferencialov do 31. decembra 2008 z Uredbo Sveta (ES) št. 980/2005 z dne 27. junija 2005 o uporabi sheme splošnih tarifnih preferencialov (3) je treba podaljšati do 31. decembra 2008 tudi tarifno kvoto za izdelke iz jute in kokosovih vlaken.
(4)
Uredbo (ES) št. 32/2000 je treba zato ustrezno spremeniti.
(5)
Ukrepi, predvideni v tej uredbi, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Besedilo serijskih številk 09.0107, 09.0109 in 09.0111 v petem stolpcu („Kvotno obdobje“) Priloge III k Uredbi (ES) št. 32/2000 „od 1.1.2005 do 31.12.2005“ se nadomesti z „od 1.1.2006 do 31.12.2006, od 1.1.2007 do 31.12.2007 in od 1.1.2008 do 31.12.2008.“
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2005

Labels: 3
17
1